OBRAZLOŽENJE IZVRŠENJA FINANCIJSKOG PLANA FONDA ZA ZAŠTITU OKOLIŠA I ENERGETSKU UČINKOVITOST ZA 2019. GODINU

1. RAČUN PRIHODA I RASHODA

Ukupni prihodi Fonda za 2019. godinu planirani su u iznosu od 1.806.996.925,00 kn, a ostvareni su u iznosu od 1.867.128.606,48 kn (103,33%).

Pomoći od međunarodnih organizacija te institucija i tijela EU ostvarene su u iznosu od 6.881.646,69 kn, a odnose se na sredstva darovnice Globalnog fonda za okoliš za Projekt kontrole onečišćenja okoliša Jadranskog mora koji provode Fond i Međunarodna banka za obnovu i razvoj i „Interreg projekt Firespol“- financijski instrument u projektima obnovljivih izvora energije.

Pomoći proračunu iz drugih proračuna ostvarene su u iznosu od 6.946.299,72 kn (210,07% planiranih sredstava), a odnose se na dio financijskih sredstava od prodaje emisijskih jedinica stakleničkih plinova putem dražbi za pokriće administrativnih troškova Fonda, sredstva proračuna jedinica lokalne i područne (regionalne) samouprave za izgradnju županijskih centara za gospodarenje otpadom Kaštijun i Marišćina i nabavu spremnika za odvojeno prikupljanje otpada.

Pomoći temeljem prijenosa EU sredstava ostvarene su u iznosu od 17.975.870,09 kn (77,02%), a odnose se na tekuće pomoći iz Državnog proračuna temeljem prijenosa EU sredstava (prijenos EU sredstava za Operativni program „Konkurentnost i kohezija 2014.-2020.“-Tehnička pomoć, prijenos EU sredstava za Sovjak, prijenos EU sredstava za tehničku pomoć u Javnom pozivu Energetska obnova i korištenje obnovljivih izvora na zgradama javnog sektora, prijenos EU sredstava za projekt „Energetska obnova zgrada i korištenje obnovljivih izvora energije u javnim ustanovama koje obavljaju djelatnost odgoja i obrazovanja“) te kapitalne pomoći iz Državnog proračuna temeljem prijenosa EU sredstava (prijenos EU sredstava za nabavu spremnika za odvojeno prikupljanje otpada).

Prihodi od financijske imovine ostvareni su u iznosu od 9.944.273,01 kn (138,02% planiranih sredstava), a odnose se na zakonske zatezne kamate, kamate na depozite po viđenju i prihode od pozitivnih tečajnih razlika.

Prihodi s osnove upravnih i administrativnih pristojbi ostvareni su u iznosu od 1.137.487.455,63 kn (103,11% planiranih sredstava), a odnose se na prihode od naknada temeljem Zakona o Fondu u iznosu od 209.858.159,81 kn, prihode od naknada temeljem Zakona o održivom gospodarenju otpadom u iznosu od 927.275.532,54 kn, prihode od naknade temeljem Zakona o zaštiti okoliša (naknada za EU ecolabel i naknada za registraciju u registar EMAS) u iznosu od 15.550,00 kn i prihode temeljem Zakona o zaštiti zraka (prihodi od kontroliranih tvari) u iznosu od 338.213,28 kn.

Prihodi po posebnim propisima ostvareni su u iznosu od 675.048.798,96 kn (101,82% planiranih sredstava), a odnose se na prihode od prodaje emisijskih jedinica stakleničkih plinova putem dražbi u iznosu od 512.090.235,96 kn i prihoda od nestavljanja biogoriva na tržište u iznosu od 162.958.563,00 kn.

Prihodi od prodaje proizvoda i robe te pruženih usluga ostvareni su u iznosu od 1.032.960,58 kn (86,01% planiranih sredstava), a odnose se na najam prostora i radnog stroja.

Ostali prihodi ostvareni su u iznosu od 11.811.301,80 kn (262,47% planiranih sredstava), a odnose se na sredstva Hrvatske banke za obnovu i razvitak (HBOR) za projekte korištenja obnovljivih izvora energije temeljem Ugovora o darovnici Globalnog fonda zaštite okoliša, povrate isplaćenih sredstava vezano uz aktivnosti zaštite okoliša i energetske učinkovitosti, nadoknadu troškova parničnog postupka i sl.

Prihodi od prodaje postrojenja i opreme ostvareni su u iznosu od 1.689,60 kn, a odnose se na prodaju mobitela i laptopa.

Ukupni rashodi Fonda u 2019. godini planirani su u iznosu od 1.238.219.300,00 kn, a ostvareni su u iznosu od 1.173.026.363,11 kn (94,73%).

Od ostvarenih rashoda, najveći udio se odnosi na gospodarenje s posebnim kategorijama otpada – 864.549.177,87 kn (73,27%), programe i projekte zaštite okoliša – 125.177.285,08 kn (10,61%), zatim na administrativno upravljanje i opremanje – 98.383.711,58 kn (8,34%), i na programe i projekte energetske učinkovitosti – 91.916.188,03 kn (7,79%).

1. RAČUN FINANCIRANJA

Primici od financijske imovine i zaduživanja u 2019. godini planirani su u iznosu od 5.427.000,00 kn, ostvareni su u iznosu od 4.210.928,74 kn (77,59%), a odnose se na povrate zajmova danih tuzemnim trgovačkim društvima u javnom sektoru, izvan javnog sektora i općinskim proračunima.

1. STANJE NENAPLAĆENIH POTRAŽIVANJA

Ukupna potraživanja Fonda na dan 31. Prosinca 2019. godine iznose 324.845.113,45 kn, a odnose se na:

* Potraživanja s osnove depozita, jamčevnih pologa i potraživanja od zaposlenih te za više plaćene poreze i ostalo u iznosu od 11.441.573,92 kn,
* Potraživanja s osnove danih zajmova u iznosu od 47.986.973,95 kn (ispravak vrijednosti radi kašnjenja u naplati preko godine dana, pokretanja stečajnog i/ili likvidacijskog postupka proveden je u iznosu od 30.826.723,79 kn),
* Potraživanja s osnove vrijednosnih papira u iznosu od 7.300.915,00 kn,
* Potraživanja s osnove dionica i udjela u glavnici u iznosu od 232.423,00 kn i
* Potraživanja s osnove prihoda poslovanja u iznosu od 257.883.227,58 kn (ispravak vrijednosti radi kašnjenja u naplati preko godine dana, pokretanja stečajnog i/ili likvidacijskog postupka proveden je u iznosu od 115.833.973,81 kn). Najveći udio otpada na potraživanja za ambalažu i ambalažni otpad 122.157.987,85 kn (37,60%), zatim na potraživanja za prihode od financijske imovine 45.900.943,59 kn (14,13%), potraživanja za poticajnu naknadu za smanjenje komunalnog otpada 26.923.539,35 kn (8,29%), potraživanja za CO2 12.591.110,14 kn (3,88%) i potraživanja za naknadu za elektronički otpad 10.888.592,50 kn (3,35%).
1. STANJE NEPODMIRENIH DOSPJELIH OBVEZA

Ukupne obveze Fonda na dan 31. prosinca 2019. godine iznose 487.007.345,06 kn, a odnose se na:

1. obveze za zaposlene u iznosu od 4.460.959,96 kn,
2. obveze za materijalne rashode u iznosu od 58.230.936,65 kn,
3. obveze za financijske rashode u iznosu od 712.128,56 kn,
4. obveze za subvencije u iznosu od 796.084,05 kn,
5. obveze za kazne, naknade šteta i kapitalne pomoći u iznosu od 2.834.499,93 kn,
6. ostale tekuće obveze u iznosu od 1.482.201,34 kn,
7. obveze za nabavu neproizvedene dugotrajne imovine u iznosu od 3.045.265,00 kn,
8. obveze za nabavu proizvedene dugotrajne imovine u iznosu od 2.445.269,57 kn
9. obveze za kredite i zajmove od kreditnih i ostalih financijskih institucija izvan javnog

 sektora u iznosu od 413.000.000,00 kn.

Dospjele nepodmirene obveze na dan 31. prosinca 2019. godine iznose 536.604,10 kn, a odnose se na rashode za usluge, ostale nespomenute rashode i obveze za kapitalne pomoći.

1. STANJE POTENCIJALNIH OBVEZA PO OSNOVI SUDSKIH POSTUPAKA

Prema podacima ustrojstvenih jedinica Fonda u kojima se vode službene evidencije o sudskim sporovima u kojima je Fond jedna od stranaka i vrijednosti predmeta pojedinog sudskog spora (potencijalna imovina/obveze Fonda), a za potrebe iskazivanja podataka u izvanbilančnoj evidenciji, na dan 31. prosinca 2019. godini, Fond u aktivnoj ulozi tužitelja vodi 10 sudskih sporova potencijalne imovine u vrijednosti od 85.547.847,19 kn, a u ulozi tuženika vodi 25 sudskih sporova potencijalne vrijednosti obveza u visini od 87.800.755,08 kn.